ร้านนี้แนะนำโดยคน Local ว่าบักกุ๊ดเต๋อร่อยมาก ต้องมาให้ได้ ตามนั้นค่ะ เดินจากที่พักประมาณ 3 กม.เพื่อมาลองชิมบักกุ๊ดเต๋ที่เค้าว่าเทพมาก ถึงร้านสั่งเลยค่ะ
จานแรก: บักกุ๊ดเต๋แบบไม่เอาเครื่องใน ชามใหญ่มากน้ำซุปหอมเครื่องยาจีน ซดชื่นใจ กระดูกหมูต้มมาเปื่อยกำลังดี ฟองเต้าหู้ เห็ดเข็มทอง ทานกับข้าวสวยร้อนๆอร่อยมากค่ะ ทางร้านเติมน้ำซุปให้ตลอด
จานที่2 : ผักกาดแก้วผัดน้ำมัน อร่อยดีค่ะ 
จานที่3: ทางร้านแนะนำว่าอร่อย stewed pork คล้ายๆขาหมูบ้านเรา เห็นโต๊ะข้างๆทานกับปาท่องโก๋ เลยสั่งตามมั่ง แปลกดีค่ะ
จานที่4 : คนที่ร้านแนะนำอีกละบอกต้องลอง ฟองเต้าหูทอดกรอบๆเค็มๆดี เห็นโต๊ะข้างๆอีกแระ ทานกับบักกุ๊ดเต๋ เลยลองมั้ง
รวมๆอาหารอร่อยๆมากๆทุกอย่างเลยค่ะ แล้วมาแบบชามใหญ่มาก ทานกันจนจุกเลยค่ะ ราคาก็ไม่แพงมากนะคะ คิดเป็นเงินไทยทั้งหมดนี้ประมาณ 600 กว่าบาทค่ะ